Eferding
Eferding je grad na sjeveru Austrije od 3,971 stanovnika, on je administrativni centar Okruga Eferding.

Geografske karakteristike

Eferding leži na sjeveru Gornje Austrije, udaljen 2 km sjeverozapadno od Dunava.

Historija

Korijeni Eferdinga datiraju iz rimskih vremena (nalazi iz druge polovice 1. vijeka). 

Tokom 12. vijeka bio je feud bavarske biskupije Passau, a kasnije grofova Schaumburg i grofova Starhemberg od 1559. do 1848.

Eferding je kao jedan od najstarijih austrijskih naselja status grada dobio - 1222.

Znamenitosti

Od srednjovjekovnih utvrda Eferding još uvijek ima sačuvana gradska vrata, bedeme i jarak.

Najveće znamenitosti grada su kasnogotička parohijska crkva sv Hipolita (1451. -1497), sa impresivnim zvonikom, bolnička crkva sa gotičkom jezgrom iz 14. vijeka, kasnije preuređena u baroknom stilu i 
zamak, prvi put dokumentiran 1255., u kom se danas nalazi gradski muzej.

Privreda

Od 2.803 zaposlenih u 1991. oko 54% je radilo u Industriji, trgovini i zanatstvu.
Važni proizvodni sektori Eferdinga su proizvodnja uredskog namještaja, sintetičkih materijala, tekstilna industrija (radna odjeća, traperice), proizvodnja građevinske stolarije, ploča za zvučnu izolaciju i  transportna i građevinska poduzeća.

Okolica Eferdinga snabdjeva poljoprivrednim proizvodima industrijske gradove Linz i Wels.

Izvori

Vanjske veze 

 Službene stranice Eferdinga 
Gradovi i naselja Gornje Austrije
Gradovi u Austriji